Source: https://tax-fin-lex.si/Zbirke/SodnaPraksaList?nodeId=f0324932-3abd-4d24-a2c7-3508ffea3db1&pageNumber=50
Timestamp: 2020-08-12 08:45:36+00:00
Document Index: 3297482

Matched Legal Cases: ['sodišče ', 'sodišče ', 'sodišče ', 'Sodišče ', 'sodišče ', 'Sodišče ', 'sodišče ', 'sodišče ', 'sodišče ', 'Sodišče ', 'sodišče ', 'sodišče ', 'sodišče ', 'sodišče ', 'sodišče ']

VSL Sklep II Cp 887/2019
VSL00027891
OZ člen 154, 299. ZPP člen 253.
neposlovna odškodninska odgovornost - prometna nesreča - nateg vratne hrbtenice - dokazovanje z izvedencem - obrazložene pripombe na izvedensko mnenje - višina materialne škode - tek zakonskih zamudnih obresti
Če se stranka ne strinja s pisnim mnenjem izvedenca, mora sodišče izvedenca zaslišati, stranki pa zaradi zagotovitve poštenega kontradiktornega postopka omogočiti, da učinkovito preizkusi tako popolnost izvida kot strokovno utemeljenost mnenja.
VSM Sklep I Cp 760/2019
VSM00028011
ZPP člen 269, 269/2, 280.
sodna taksa - sodna taksa za umik tožbe - umik tožbe pred razpisom naroka za glavno obravnavo - priprave na glavno obravnavo - ugovor zoper plačilni nalog za plačilo sodne takse
Glede na dikcijo tar. št. 1112 ZST-1 pa je povsem jasno, da je znižanje sodne takse predvideno za primer umika tožbe pred razpisom naroka za glavno obravnavo, ki je skladno z drugim odstavkom 269. člena ZPP med drugimi izrecno opredeljen kot opravilo v okviru priprave na glavno obravnavo.
SPZ člen 69, 70. ZNP člen 126.
VSL Sklep IV Cp 1638/2019
VSL00027363
ZPND člen 19, 19/1, 22č. ZIZ člen 226, 226/3, 273, 273/2.
ukrepi za preprečevanje nasilja v družini - ukrep prepovedi približevanja in vzpostavljanja stikov - kršitev sodne poravnave - denarna kazen - kršitev - nespoštovanje odločbe - vsebinska presoja - nasilje v družini - način sporočila - roditeljska pravica staršev - vzgoja in varstvo otrok
V sklepu, s katerim sodišče izreče ukrep po določilih ZPND, izreče tudi denarno kazen za primer, če povzročitelj nasilja ne bo ravnal v skladu s sklepom sodišča. Denarna kazen se izreče v skladu z določbami zakona, ki ureja izvršbo glede obveznosti kaj storiti, dopustiti ali opustiti. V skladu s tretjim odstavkom 226. člena ZIZ sodišče, če dolžnik ne izpolni obveznosti (se ne vzdrži ravnanja, ki je prepovedano, postopa po uradni dolžnosti tako, da opravi izvršbo na podlagi sklepa o izrečeni denarni kazni, hkrati pa izda nov sklep, s katerim določi dolžniku nov rok za izpolnitev obveznosti in izreče novo denarno kazen, višjo kot v prejšnjem sklepu za primer, če dolžnik niti v novem roku ne bo izpolnil obveznosti. Izvršba zaradi izterjave denarne kazni ni namenjena realizaciji upnikove terjatve, niti kaznovanju nasprotnega udeleženca, ampak je namen varstvo žrtve pred nasiljem, torej prenehanje in preprečitev nasilja v družini in odvrnitev nadaljnje škode. Na to utemeljeno opozarja nasprotni udeleženec, ko najava, da ima pravico izražati svoja stališče in nazore v zvezi z vzgojo skupnih otrok in da zato predloženi zapisi SMS sporočil ne izkazujejo posegov v duševno integriteto predlagateljice, pred čemer naj bi jo zavaroval ukrep. V ponovljenem postopku se mora zato sodišče opredeliti do namena ukrepa in s tem v zvezi sprejeti oceno, ali vsaka kršitev prepovedi iz sodne poravnave, predstavlja obliko psihičnega nasilja nad predlagateljico, zaradi katerega se predlagateljica lahko počuti ogroženo. Ne gre prezreti, da nasprotnemu udeležencu roditeljska pravica ni bila omejena, zato ima pravico nenasilno, mirno in korektno izražati svoja stališča in nadzore v zvezi z vzgojo skupnih otrok. Za podaljšanje ukrepa morajo biti podani enaki razlogi kot za njegov izrek, torej povzročanje nasilja s telesno poškodbo žrtve ali prizadejanje škode na njenem zdravju ali drugačen protipravni poseg v njeno dostojanstvo ali druge osebnostne pravice (prvi odstavek 19. člena ZPND). Izkazano mora torej biti, da izrečen ukrep ni zalegel. Nič od tega predlagateljica v zvezi s prepovedjo približevanja ne navaja in še manj izkazuje.
VSL Sodba II Cp 993/2019
CIVILNO PROCESNO PRAVO - ODVETNIŠTVO - POGODBENO PRAVO
VSL00027358
ZPP člen 370. OZ člen 766, 766/1.
pogodba o naročilu - odškodninska odgovornost odvetnika - poslovna odškodninska odgovornost - odgovornost mandatarja - nestrokovno zastopanje odvetnika - skrbnost dobrega strokovnjaka - nepravilno ravnanje - vložitev izrednega pravnega sredstva - vložitev revizije - predlog za dopustitev revizije - razlogi za vložitev revizije - uspeh stranke v postopku z revizijo
Tožnik v tem postopku uveljavlja plačilo odškodnine zaradi neprofesionalnega ravnanja njegovega pooblaščenca, odvetnika G. G., v pravdni zadevi Okrožnega sodišča v Ljubljani (v nadaljevanju prvotni postopek), ki je ob vložitvi izrednega pravnega sredstva namesto neposredne revizije vložil predlog za njeno dopustitev ter s tem onemogočil preizkus sodbe pred Vrhovnim sodiščem. Po določilu 370. člena v času vložitve tožbe v prvotnem postopku veljavnega ZPP je bilo revizijo mogoče zahtevati zaradi absolutno bistvenih kršitev določb pravdnega postopka, taksativno naštetih v 1. točki citiranega člena, zaradi bistvenih kršitev določb pravdnega postopka iz prvega odstavka 339. člena ZPP, storjenih pred sodiščem druge stopnje, in zaradi zmotne uporabe materialnega prava. Tožnik v tem postopku ni postavil trditev, da bi bil z revizijo uspešen zaradi procesnih kršitev, storjenih pred sodiščem prve ali druge stopnje, niti ni izrecno grajal uporabljenega materialnega predpisa. Njegovo izhodišče, da je bila odločitev sodišč prve in druge stopnje v prvotnem sporu glede trenutka, ko je izvedel za obseg škode in njene posledice, napačna, saj je za diagnozo izvedel kasneje, sodi na področje dejanskega stanja.
VSC Sklep II Cp 379/2019
VSC00030789
ZDZdr člen 39, 39/1, 71.
sprejem na zdravljenje brez privolitve v nujnih primerih - čas zdravljenja
Sodišče prve stopnje je omejilo trajanje zdravljenja na čas dveh mesecev od trenutka zadržanja iz razloga, ker je to najkrajši možen čas, v katerem bo predvidoma lahko zadržani pripravljen na ustrezno sodelovanje pri zdravljenju.
VSM Sodba I Cp 557/2019
VSM00028511
OZ člen 770, 770/2.. ZOR člen 753, 753/2.
plačilo odvetniških stroškov - zastopanje v denacionalizacijskem postopku - izrecno pooblastilo za prenos pooblastila - neobstoj pooblastila za zastopanje
Tožnik tako v predmetnem postopku, ne glede na vprašanje, ali ga je Upravna enota M., ki je vodila postopek denacionalizacije, zmotno štela kot pooblaščenca A. A., ni izkazal, da bi veljavno zastopal tudi A. A., zaradi česar mu slednji iz tega naslova ni dolžan plačati morebitnih odvetniških stroškov.
VSM Sodba I Cp 656/2019
VSM00028007
OZ člen 179, 180, 180/1, 180/4, 943.
nepremoženjska škoda - denarna odškodnina za duševne bolečine zaradi smrti bližnjega - načelo individualizacije in objektivne pogojenosti višine odškodnine - višina denarne odškodnine - neto plača - zakonske zamudne obresti
V sodni praksi je namreč povsem jasno, da pomožni kriterij, ki ga sodišče uporablja zaradi primerjave konkretne odškodnine z drugimi podobnimi škodnimi primeri in odškodninami zanje predstavljajo podatki o neto plači, ki so redno objavljeni v Uradnih listih Republike Slovenije.
VSL Sodba I Cp 1007/2019
VSL00027750
ZPP člen 339, 339/2, 339/2-8. ZOdv člen 1.
spor majhne vrednosti - pomota v imenu - fizična oseba - odvetnik - odvetnik kot stranka postopka - pravica do izjave
Tožena stranka je bila fizična oseba, ki je sicer tudi odvetnik. Sodišče prve stopnje je pravilno izdalo sklep o izvršbi na podlagi verodostojne listine in po ugovoru nadaljevalo postopek kot v pravdi. Ker je tožena stranka podala ugovor kot odvetnik, je v uvodu sodbe prišlo do pomote in je sodišče v sodbi zapisalo toženo stranko odvetnik. Sedaj v pritožbi trdi, da je napačna oseba, saj je v izreku sodbe zapisan toženec kot odvetnik. Ker v izreku sodbe sodišče vzdrži v veljavi sklep o izvršbi na podlagi verodostojne listine, tam pa je prava oseba, ni podana očitana absolutno bistvena kršitev določb ZPP. V nadaljevanju postopka pa bo sodišče prve stopnje napako iz uvoda sodbe odpravilo, saj gre za pomoto.
VSM Sodba I Cp 495/2019
VSM00027753
OZ člen 180, 180/2, 180/3.
denarna odškodnina za nepremoženjsko škodo - odškodnina za duševne bolečine zaradi posebno težke invalidnosti bližnjega - pravni standard posebno težke invalidnosti - višina denarne odškodnine
Sodišče prve stopnje je na podlagi izvedenega dokaznega postopka pravilno zaključilo, da v konkretnem primeru pri sinu in bratu tožnikov gre za takšne omejitve na telesnem in tudi na duševnem področju, da je izpolnjen pravni standard posebno težke invalidnosti.
VSM Sklep I Cp 793/2019
VSM00028009
ZD člen 123, 132.
dedovanje naknadno najdenega premoženja - zavarovalna polica - predmet dedovanja
Navedeno pa narekuje sklep, da v času smrti zapustnice iz sporne police življenjskega zavarovanja zanjo ni izhajala kakšna premoženjska pravica, ki bi se skladno z določbo 132. člena ZD v zvezi s prvim odstavkom 123. člena ZD prenesla na dediče. Po prvem odstavku 142. člena ZD s smrtjo pokojnega na dediče do višine podedovanega premoženja sicer preidejo tudi obveznosti, ki so, kakor položaj zapustnice kot zavarovalke po sporni zavarovalni polici, lahko predmet dedovanja. Vendar pa ima navedeno za posledico, da ob morebitni realizaciji zavarovalnega primera po smrti pokojnega zavarovalca, upravičenje do izplačila zavarovalne vsote za primer smrti zavarovanke nastane v pravni sferi pravnega naslednika pokojne in torej ne gre za prehod terjatve na pravnega naslednika zavarovalke iz naslova dedovanja po njej. Izhajajoč iz pravkar obrazloženega sodne takse za dodatni sklep o dedovanju po tretjem in četrtem odstavku 25. člena ZST-1 zato ni mogoče odmeriti.
URS člen 26, 159. ZVarCP člen 1. OZ člen 10. ZPP člen 76, 76/1, 76/2, 76/3, 80, 81, 81/5.
SPZ člen 32, 33. ZPP člen 426.
VSM Sodba I Cp 488/2019
VSM00028984
OZ člen 131. ZVZD-1 člen 5.
nepremoženjska škoda - hoja po stopnicah - delovna nezgoda
Le protidrsni trakovi bi preprečili spolzkost sicer zamaščenih stopnic oziroma njihovo redno čiščenje, upoštevaje pri tem konstrukcijo stopnic, torej, da so bile slednje dokaj strme in ozke, ob ugotovitvi, da material iz katerega so bile, pločevina s protidrsnimi izboklinami in nošnja delovnih čevljev nista mogla preprečiti zdrsa na zamaščenih tleh - stopnicah.
VSM Sklep III Cp 799/2019
VSM00028528
DZ člen 161, 162.
regulacijska začasna odredba v pravdi zaradi dodelitve otroka - pogoji za izdajo začasne odredbe - predodelitev otroka v varstvo in vzgojo - varstvo koristi otroka - zmotno in nepopolno ugotovljeno dejansko stanje
Po oceni sodišča druge stopnje, upoštevaje pri tem trditve predlagateljice, slednja ni izkazala za verjetno, da je predodelitev otroka na podlagi začasne odredbe, torej takoj, nujna zaradi preprečitve konkretno ogrožene otrokove koristi. Tudi po prepričanju sodišča druge stopnje predlagateljica ni z dovolj veliko stopnjo verjetnosti izkazala, da bi bila takojšnja predodelitev otroka njej z vidika otrokovih največjih koristi, še pred odločitvijo o njenem identičnem predlogu v rednem postopku, nujno potrebna za varstvo koristi otroka.
VSL Sklep II Cp 1696/2019
VSL00027357
sklep o izvedenini - obrazložitev sklepa - odsotnost razlogov o odločilnih dejstvih - pomanjkanje razlogov o odločilnih dejstvih - dopolnitev razlogov - odprava bistvene kršitve postopka
Izpodbijani sklep ne vsebuje razlogov glede višine nagrade, ki je bila priznana izvedenki, in je kot tak vsebinsko prazen. Iz njega je mogoče razbrati zgolj, da je sodišče sledilo izvedenkinemu predlogu, ki je bil v celoti utemeljen. Tožnica v pritožbi ne zatrjuje, da se s predlogom izvedenke, ki se nahaja v spisu in v katerem so stroški podrobno specificirani, ne bi mogla seznaniti, zato je pritožbeno sodišče samo napolnilo obrazložitev odločitve sodišča prve stopnje, ki je materialno pravno pravilna in skladna s Pravilnikom o sodnih izvedencih, sodnih cenilcih in sodnih tolmačih.
VSK Sodba I Cp 127/2019
VSK00028278
OZ-UPB1 člen 172, 179, 180, 352.
povrnitev nepremoženjske škode - duševne bolečine zaradi smrti bližnjega - višina odškodnine - pogrebni stroški - stroški prevozov na zdravljenje - zastaranje
Višina odškodnine za nepremoženjsko škodo zaradi pretrpljenih duševnih bolečin zaradi smrti bližnjega (moža, očeta oziroma sina). Pogrebni stroški in potni stroški, povezani z zdravljenjem.
VSL Sodba I Cp 1058/2019
VSL00027437
OZ člen 179, 179/1. ZPP člen 7, 212, 339, 339/2, 339/2-8, 339/2-14.
denarna odškodnina za premoženjsko in nepremoženjsko škodo - trdtiveno in dokazno breme - pomanjkljiva trditvena podlaga - nezadostna trditvena podlaga - zavrnitev dokaznega predloga - nepremoženjska škoda - pravno priznana škoda - strah - intenziteta in trajanje strahu - duševne bolečine zaradi razžalitve dobrega imena in časti - objektivna žaljivost - absolutna bistvena kršitev določb pravdnega postopka
Po prvem odstavku 179. člena OZ pripada oškodovancu pravična denarna odškodnina, med drugim za duševne bolečine in strah le, kadar njihova stopnja in trajanje ter druge okoliščine primera to opravičujejo. Pritožbeno sodišče se strinja z oceno sodišča prve stopnje, da s strani tožnice zatrjevane duševne bolečine in zatrjevani strah ne dosegajo predpisanega standarda pravno priznane škode. Strah je motnja človekovega čustvenega dojemanja. Pojavi se, ko je ogroženo življenje. Strah je zato pravno priznana oblika nepremoženjske škode, toda le, če je intenziven in traja dalj časa. Kot izhaja iz trditvene podlage tožbe, tožnica takšnega strahu ni utrpela. Strah, ki naj bi ga tožnica občutila v hiši, ki je bila zaradi odklopa elektrike v temi, tudi po mnenju pritožbenega sodišča ne dosega takšne intenzivnosti, da bi bilo v daljšem časovnem obdobju porušeno njeno duševno ravnovesje. Strah zaradi propadanja hiše pa ni pravno priznana škoda.
VSL Sklep I Cp 1209/2019
VSL00027457
ZPP člen 80, 82, 82/2, 82/2-1, 82/4, 215.
postavitev začasnega zastopnika - pomanjkanje procesne sposobnosti - dvom v procesno sposobnost stranke - postavitev izvedenca - zdravniški pregled - sklepanje po pravilu o dokaznem bremenu
Samo obstoj 22 let stare psihiatrične dokumentacije in dejstva, da se dedinja ni želela podvreči zdravniškemu pregledu, v konkretnem primeru za zaključek o neobstoju njene procesne sposobnosti ne zadostuje. Glede na to, da iz sklepa niso razvidne nobene okoliščine, ki bi na podlagi predloženega procesnega gradiva ali ravnanja stranke v tem postopku, sodišče vodile do ugotovitve, da bi lahko šlo za pomanjkanje procesne sposobnosti Z. C., po mnenju pritožbenega sodišča zgolj formalno sklepanje po dokaznem bremenu, ker ustrezen dokaz po njeni krivdi ni bil izveden, ne zadostuje. Le če bi sodišče ugotovilo okoliščine v konkretnem postopku, ki porajajo sum v poslovno sposobnost dedinje, pa ostalo v dvomu glede njene procesne sposobnosti, bi lahko odločilo po dokaznem bremenu.
VSM Sklep I Cp 751/2019
VSM00029258
ZBPP člen 13, 13/2. ZST-1 člen 11, 11/2-5. ZSVarPre člen 8.
obročno plačilo sodnih taks - pogoji za obročno plačilo
Tožnica do obročnega plačila sodne takse ni upravičena.